**Уважаеми ученици и родители,**

Информираме Ви, че ОУ „Кирил и Методий “-с. Равда кандидатства за участие по Национална програма  „Заедно в изкуствата и в спорта“ за учебната 2024/2025 година за сформиране на групи и отбори в следните направления:

**Модул 1. Изкуства:**

Музикално изкуство – вокална група за изпълнение на забавна и естрадна песен/ възрастова група ІV- VII клас/; Приложни изкуство –/ възрастова група I-IV клас/;

**Модул 2. Спорт:**

Отбор по баскетбол /възрастова група I-IV клас/; Отбор по футбол /възрастова група I-IV клас/.

Целта на НП „Заедно в изкуствата и спорта“ е да подпомогне формирането в учениците на умения за екипна работа чрез участието им в колективни спортове и изкуства, насочени към стимулиране на техните интереси, способности и компетентности. Заниманията с изкуства и спорт развиват ключови компетентности, необходими не само в образователния процес, но и в социален аспект. Творческите дейности, които ще се реализират по програмата, ще допринесат за стимулиране талантите на учениците, за повишаване на тяхната мотивация, за развиване на личното творчество, на танцовото, музикалното и театралното изкуство в училище. Заниманията със спорт изграждат качества като воля, упоритост, постоянство, отговорност, самочувствие, дисциплинираност, екипност. Физическата активност оказва силно положително въздействие и върху психичното здраве на подрастващите и самоконтрол. Дейностите, които ще се реализират в областта на спорта, ще допринесат за физическото, емоционалното и социалното развитие на учениците.